Ilseng fengsel

Ilseng fengsel er et fengsel som ligger i Ilseng i Stange kommune i Innlandet og er underlagt Kriminalomsorgens  region nordøst. Fengslet fikk skoleavdeling i 2007, og har tre lærere i 100 % stilling. Skoleavdelingen er tilknyttet Storhamar videregående skole.

Det var AT-leir her under krigen, med navnet «4. Hedmark sveit». Sommeren 1943 satt det 125 menn der.28. juli 1943: Kvinnelige tyske journalister besøker AT i Hedmark. Hedemarkingen, side 4. Etter krigen ble leiren landssvikfengsel. På det meste satt det 279 fanger der. Fra november 1945 frem til nedleggelsen i september 1948 var samlet antall fangedager 145 848.

I 1963 ble det opprettet arbeidskoloni for promillekjørere og andre vegtrafikklovbrytere, og fengselet ble populært kalt «Costa del Ilseng».Arne Hole (9. mai 2014): Hole in one. AftenpostenHA (19. juli 1975): Ingen ventetid for å få plass på «Costa del Ilseng»: «Gode dager» for klientelet i stekende fellesferiedager. Hamar Arbeiderblad, side 2. Fengselsstraffene var gjerne på tre-fire uker, og flere påsto ved løslatelse at de hadde feriert på Costa del Sol.

I november 2022 planla Jonas Gahr Støres regjering å bygge ut Ilseng fengsel med 96 høysikkerhetsplasser.

Referanser

 Eksterne lenker 
 Hjemmeside
 www.kriminalomsorgen.no

Kategori:Fengsler i Norge
Kategori:Byggverk i Stange